1985 йылдан Әхтәмов Рәмил даими Свердловск ҡалаһында йәшәй, «Уңыш» ирекле спорт йәмғиәтенең өлкә советына инә, киләһе йылда Свердловск Юғары спорт оҫталығы мәктәбенең өлкән тренер вазифаһын биләй. Оҙайлы тренер әшмәкәрлеге осоронда бында күп кенә һәләтле спортсылар әҙерләй, атап әйткәндә, уның етәкселеге аҫтында ике ҡышҡы Олимпия уйындарында ҡатнашыусы Андрей Ануфриенко, Европа һәм донъя чемпионы Эльдар Гараев, коньки марафоны буйынса СССР чемпионы Сергей Сәйфетдинов, 5000 метрлыҡ дистанцияға Рәсәй чемпионы Александр Баранов, Бөтә Рәсәй беренселеге призеры, спринтер күп бәйгеһендә профсоюздарҙың ВДФСО беренселеге чемпионы Радик Шәйәхмәтов, Рәсәйҙең ике тапҡыр чемпионы Надежда Алекссева күнекмәләр ала. Дөйөм алғанда 25 спорт мастеры һәм 4 халыҡ-ара класлы спорт мастеры әҙерләй. 1987 йылда «РСФСР-ҙың атҡаҙанған тренеры» тигән маҡтаулы исемгә лайыҡ була.